Anna Czerwińska

Anna Czerwińska (Varsovia, Polonia, 1949ko uztailaren 10a – Ibidem, 2023ko urtarrilaren 31) mendizalea eta enpresaburua zen, Everest mendi gailurra igo zuen emakume zaharrena izateagatik ezaguna, berrogeita hamar urterekin Nepal aldetik Everestera heldu zenean, 2000ko maiatzaren 22an. Zazpi Gailurretara heldu zen lehen emakume-poloniarra izan zen. 

 Bizitza 
Farmaziako ikasketak egin zituen, baina medikuntza mendietan zehar utzi eta gero enpresari bihurtu zen. Enpresa komertzial baten jabea izan zen.  

 Ibilbidea 
Mendiak igo zituen hogeita hamahiru urtez, gehienetan emakumezkoen taldeetan. 1977ko udan, Krystyna Palmowskarekin batera, Matterhorn mendia iparraldetik igo zuen. Lehen aldia zen emakume batzuk hain horma zaila igotzen. 

1978. urtean Krystyna Palmowska, Wanda Rutkiewicz eta Irena Kesarekin Alpeetako Matterhorn-en iparraldeko aldea igo zuen neguan. Berriro ere hori lortzen zuten lehen emakumeak ziren eta sentsazioa sortu zuten Europako mendizaletasunaren munduan. Anna Czerwińska Gasherbrumetara egindako espedizio poloniarreko kidea izan zen 1975ean. 1979an Krystyna Palmowskarekin ibilbide berri bat ireki zuen, Rakaposhi (7788 m), Pakistanen. 1983ko ekainaren 30ean Broad Peak, Rocky Summit - Czerwińska, Main, Snowy Summit 8047 meters - Palmowska) eskalatu zuten. Bi emakumeko espedizioa izan zen. Czerwińska hiru aldiz saiatu zen K2-ko gailurrera iristen: 1982an, 1984an eta 1986an, azken aldian tragedia baten lekukoaizan zen, hamahiru eskalatzaile mendian hil zirenean. 1985eko uztailaren 15ean Nanga Parbateko gailurrean zegoen Wanda Rutkiewicz eta Krystyna Palmowska –gizonezkoen babes  barik emakumeen lehen taldea gailurrean–. Bi aldiz ahalegindu zen Kanchenjunga igotzen: 1980. urtean eta 1990. urtean espedizioaren lider gisa.

1988. urtean Makalu espedizioa zuzendu zuen eta 1990. urteko neguan Makalu espedizioko kidea ere izan zen. Bost urtez kontinenteetako gailurrik altuenak "bildu" zituen: Aconcagua (Hego Amerika) eta Kilimanjaro (Afrika) 1995ean; Denali mendia (Ipar Amerika), Elbrus (Europa) eta Kosciuszko mendia (Australia) 1996an; Vinson mendia (Antartika) 1998an; Carstensz Piramidea (Australia Ozeaniarekin  1999an; Everest mendia (Asia) 2000ko maiatzaren 22an. 2000ko urriaren 6an Shishapangma igo zuen (ez dago argi gailur zentrala edo nagusia izan zen).

Matterhorn, Gasherbrum, Broad Peak, Nanga Parbat, K2, eskaladari buruzko liburu askoren egilea edo egilekidea da. Bere zazpi gailurrei buruzko liburua argitarateko asmoa zuen. 2001. urteko maiatzaren 21ean Lhotsera igo zen, eta gero Cho Oyu 2001eko irailaren 25ean.

 Zortzimilakoak 


 Erreferentziak 

 Kanpo estekak 
 Anna Czerwinska la famosa escaladora polaca. /Versión inglesa y polaca/

Kategoria:Poloniako alpinistak
Kategoria:Emakume mendizaleak
Kategoria:Everest igotakoak
Kategoria:Poloniako enpresaburuak
Kategoria:Emakume enpresaburuak